Chloé Dygert

Chloé Dygert (Brwnsburg, Indiana, AEB, 1997ko urtarrilaren 1a) txirrindulari profesional estatubatuarra da, gaur egun UCI Emakumezkoen WorldTeam Canyon–SRAM taldean ibiltzen dena. Urrezko zazpi domina irabazi ditu UCI Pista Txirrindularitzako Munduko Txapelketan, eta zilarrezko domina, Olinpiar Jokoetan. 2015eko UCI Errepideko Munduko Txapelketan ere, Emakumezkoen junior mailako errepideko lasterketa eta Emakumezkoen jubeniletako erlojupekoa irabazi zituen. 2024ko Parisko Olinpiar Jokoetan brontzezko domina irabazi zuen, emakumeen erlojuaren aurkako bakarkako ekitaldian.

 Ibilbidea 
Chloé Dygert txikitatik izan zen kirolari, eta, bere lehen urteetan, batez ere, saskibaloian jokatu zuen. Izan ere, ez zuen txirrindularitza serio hartu 2013an sorbaldan lesionatu zen arte. Beste lesio baten ostean, saskibaloitik erretiratu behar izan zuen. 2015ean, junior mailako txapeldun nazionala izan zen errepideko lasterketetan eta banakako erlojupekoan, baita, diziplina beretan, bi aldiz junior mailako munduko txapeldun ere izan zen. Ondoren, AEBko txirrindularitza federazio USA Cycling-en gonbidapena jaso zuen.

2016ko martxoan, Dygert Londresko Munduko Kopan hasi zen AEBko jazarpeneko lauko taldekide gisa, eta taldek munduko titulua irabazi zuen. Urte berean, 19 urteko Dygert, Rio de Janeiroko Olinpiar Jokoetan parte hartzeko izendatu zuten, non taldekako jazarpenean zilarrezko domina irabazi baitzuen.

2016ko Olinpiar Jazarpen Taldea polemikaz markatuta egon zen. Andy Sparks entrenatzaile nagusia, kaleratu egin zuten ingurune etsai bat sustatzeagatik. Dygertek Sparksi lagundu zion, eta, 2018ra arte, berarekin jarraitu zuen lanean.

2017ko UCI Pista Txirrindularitzako Munduko Txapelketan, Hong Kong-en, Munduko Txapeldun bihurtu zen, bigarren aldiz taldekako jazarpenean, Kelly Catlin, Jennifer Valente eta Kimberly Geist-ekin batera, eta munduko titulua lortu zuen bakarkako proban. 2017ko maiatzean, bere lehen Panamerikar titulua irabazi zuen, errepideko banakako erlojupekoan.

2018ko UCI Pista Txirrindularitzako Munduko Txapelketan, Dygertek bi titulu irabazi zituen: bat, Kelly Catlin, Jennifer Valente eta Kimberly Geist-ekin batera taldekako jazarpenean eta, bigarrena, banakako jazarpenean. Modu nabarmenean lortu zuen garaipena banakako jazarpenean, bi aldiz jarraian munduko errekorra ezarri baitzuen, sailkapenean eta baita finalean ere (3.20,060 minutu). Finaleko bere markak errepideko txirrindularitzako erlojupeko munduko txapeldunaren errekorra harrapatu zuen, Annemiek van Vleuten holandarrarena, alegia. 2019ko Panamerikar Jokoetan, urrea irabazi zuen banakako erlojupekoan.

2020ko irailaren 24an, UCI Errepideko Munduko Txapelketan, Dygertek istripua izan zuen emakumeen erlojupeko proban; ezkerreko hankan, zauri bat izan zuen, eta ebakuntza egin behar izan zioten. Azaro hartan, Dygertek 2021eko denboralditik aurrerako lau urteko kontratua sinatu zuen UCI Emakumezkoen WorldTeam Canyon–SRAM taldearekin.

2023ko abuztuaren 10ean, faboritoen artean ez bazegoen ere, ezustekoa eman zuen atzo Glasgown (Eskozia), Munduko Txapelketako erlojupekoa irabazita.2020an  arrail batekin hanka erdia  (%80) moztu ondoren, berreskuratu eta berriz ere urrea irabazi du erlojuaren kontrako proban.  Demi Vollering herbeheretarra zen faboritoa, baina egun eskasa izan zuenez, seigarrena izan zen, 1.27ra. Grace Brown australiarra sailkatu zen bigarren, sei segundo eskasera, eta Christina Schweinberger austriarra hirugarren, 1.13ra.thumb| Dygert 2017an.|277x277px

 Bizitza pertsonala 
2016ko azaroan, Logan Owen txirrindulari profesionalarekin ezkondu, eta bere abizena hartu zuen. Hala ere, ezkontza, 2020ko urtarrilean, dibortzioan bukatu zen.

Red Bull babeslearen 2020ko profil batek honako hau dio: «Kontserbadore irmoa da... Ez du feminismoan sinesten». 2020ko azaroan, Dygertek barkamen publikoa eskatu behar izan zuen sare sozialetan desegokitzat jotako jokabideengatik . Sare sozialetako mezuetan emandako «atseginak» oso arrazista eta transfobikoak hauteman ziren. Canyon-SRAMez gain, Rapha txirrindularitza markak sare sozialetako haren jokabidea «bihotzez gaitzesten»" zuela adierazi zuen, eta barkamen eskaera «ez nahikoa» iruditu zitzaion. Rapha-k bere ekintzak «iraingarriak, zatitzaileak eta txirrindularitzan edo gizartean lekurik ez dutela» esan zuen.

 Ibilbideko lorpenak 
 Emaitza nagusiak 
 Errepidea 
2013
 Errepideko Afizionatuen Txapelketa Nazionala
3. Errepide lasterketa
3. Erlojupekoa
2015
 UCI Munduko Junior Errepide Txapelketa
1. 20px Errepide lasterketa
1. 20px Erlojupekoa
 Errepideko Afizionatuen Txapelketa Nazionala
1. 20px Errepide lasterketa
1. 20px Erlojupekoa
2016
 6. Orokorrean Tour of California
1. 20px Gazteen sailkapenean
1. 2. etapan (TTT)
2017
 1. 20px Erlojupekoa, Errepideko Panamerikar Txapelketa
 4. Erlojupekoa, UCI Munduko Errepide Txapelketa
2018
 Tour of the Gila
1. 2. eta 3. etapetan (ITT)
 2. Chrono Kristin Armstrong
 6. Orokorrean Joe Martin Stage Race
1. 20px Gazteen sailkapenean
1. 4. etapan2019
 1. 20px Erlojupekoa, UCI Munduko Errepide Txapelketa
 1. 15px Erlojupekoa, Panamerikar Jokoak
 1. 20px Orokorrean Coloradoko Klasikoa
1. 20px Puntutako sailkapenean
1. 20px Mendiko sailkapenean
1. 20px Gazteen sailkapenean
1. Stages 1, 2, 3 & 4
 1. 20px Orokorrean Joe Martin Stage Race
1. 20px Puntutako sailkapenean
1. 20px Mendiko sailkapenean
1. 20px Gazteen sailkapenean
1. 1. eta 4. etapan
 1. Chrono Kristin Armstrong
 2. Orokorrean Tour of the Gila
1. 20px Gazteen sailkapenean
1. 3. etapan (ITT) eta 4.ean
 Profesionalen Errepideko Txapelketa Nazionala
2. Erlojupekoan
4. Errepide lasterketa
2021
 1. 20px Erlojupekoa, Erlojupeko Txapelketa Nazionala
 Pista 
2016
 1. 20px Jazarpena taldeka, UCI Munduko Pista Txapelketa
 2. 15px Jazarpena taldeka, Olinpiar Jokoak
2017
 UCI Munduko Pista Txapelketa
1. 20px Jazarpena bakarka
1. 20px Jazarpena taldeka
 UCI Munduko Pista Txapelketa
1. 15px Jazarpena bakarka – Los Angeles
1. 15px Jazarpena taldeka – Los Angeles2018
 UCI Munduko Pista Txapelketa
1. 20px Jazarpena taldeka
1. 20px Jazarpena bakarka
2019
 1. 20px Jazarpena taldeka, Pistako Panamerikar Txapelketak
2020
 UCI Munduko Pista Txapelketa
1. 20px Jazarpena taldeka
1. 20px Jazarpena bakarka
2021
 3. 15px Jazarpena taldeka, Olinpiar Jokoak
 Munduko errekorrak 
Gertaera Denbora Data Ekitaldia Lekua Erref Banakako jazarpena 3.17,283 2020ko otsailaren 29a Munduko Txapelketak Berlin, Alemania  3.16,937 
 Erreferentziak 

 Kanpo estekak 
Official website 
Chloe Dygert Cycling Archives-en
Chloe Dygert ProCyclingStats-en
Chloe Dygert CycleBase-n
Chloe Dygert Olympics.com-en
Chloe Dygert Olympedia-
Chloe Dygert U.S. Olympic & Paralympic Committee-n

Kategoria:2020ko Udako Olinpiar Jokoetako dominadunak
Kategoria:2016ko Udako Olinpiar Jokoetako dominadunak
Kategoria:2020ko Udako Olinpiar Jokoetako txirrindulariak
Kategoria:2016ko Udako Olinpiar Jokoetako txirrindulariak
Kategoria:Gizabanako biziak
Kategoria:1997ko jaiotzak
Kategoria:Ameriketako Estatu Batuetako txirrindulariak
Kategoria:Olinpiar Jokoetako dominadunak txirrindularitzan
Kategoria:Pistako txirrindulariak
Kategoria:Pistako txirrindularitzako munduko emakume txapeldunak
Kategoria:Ameriketako Estatu Batuetako brontzezko dominadun olinpikoak
Kategoria:Ameriketako Estatu Batuetako zilarrezko dominadun olinpikoak
Kategoria:2024ko Udako Olinpiar Jokoetako dominadunak
Kategoria:2024ko Udako Olinpiar Jokoetako txirrindulariak